**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z USTANOVUJÚCEHO ZASADNUTIA**

**OBECNÉHO ZASTUPITEĽSTVA V HOSŤOVEJ**

**Dátum konania**: 17. decembra 2010

**Prítomní:** Podľa prezenčnej listiny

 / priložená k zápisnici/

**Program:** 1. Otvorenie zasadnutia

2. Určenie zapisovateľa a overovateľov zápisnice

3. Oznámenie výsledkov volieb do orgánov samosprávy obcí

4. Zloženie sľubu novozvolenej starostky obce, prevzatie vedenia

 ustanovujúceho zasadnutia novozvolenou starostkou

5. Zloženie sľubu poslancov novozvoleného obecného zastupiteľstva

6. Vystúpenie novozvolenej starostky

7. Schválenie programu ustanovujúceho zasadnutia obecného zastupiteľstva

8. Návrh na zástupcu starostky obce

9. Návrh na zriadenie komisií pri obecnom zastupiteľstva, voľby predsedov

 a členov komisií

10. Určenie platu starostky obce v rozsahu úväzku určenom obecným

 zastupiteľstvom najneskôr 90 dní pred voľbami na celé funkčné obdobie

11. Diskusia

12. Záver

**K bodu číslo 1:**

Ustanovujúce zasadnutie obecného zastupiteľstva v Hosťovej bolo zahájené hymnou Slovenskej republiky. Rokovanie otvorila starostka obce Alžbeta Gálová, privítala všetkých prítomných, poslancov aj občanov obce, ktorí prijali pozvanie na ustanovujúce zasadnutie.

**K bodu číslo 2:**

Za zapisovateľku určila Renátu Tóthovú.

Za overovateľov boli určení novozvolení poslanci: Martin Kučírek

 Ing. Michal Boszorád.

**K bodu číslo 3:**

Pred správou o výsledku volieb predniesla krátky príhovor odstupujúca starostka obce Alžbeta Gálová. Následne požiadala predsedníčku miestnej volebnej komisie p. Ivetu Darnadiovú, aby informovala o priebehu a výsledku volieb, ktoré sa konali dňa 27.11.2010. Obecné zastupiteľstvo vzalo správu o výsledku volieb na vedomie.

Príloha č. 1: Príhovor odstupujúcej starostky Alžbety Gálovej

Príloha č. 2: Správa o výsledku volieb do orgánov samosprávy obcí

**K bodu číslo 4:**

Po správe o výsledku volieb do orgánov samosprávy obcí doterajšia starostka obce vyzvala novozvolenú starostku Máriu Jaleczovú na zloženie zákonom predpísaného sľubu starostu obce.

Novozvolená starostka obce prečítala text sľubu a svojim podpisom potvrdila zloženie sľubu pod text sľubu. Predsedníčka miestnej volebnej komisie I.Darnadiová odovzdala osvedčenie o zvolení za starostu obce. Doterajšia starostka odovzdala novozvolenej starostke obce insígnie a tým sa novozvolená starostka ujala vedenia ustanovujúceho zasadnutia obecného zastupiteľstva.

Príloha číslo 3. Sľub starostky obce Hosťová

**K bodu číslo 5:**

Novozvolení poslanci obecného zastupiteľstva zložili sľub zákonom predpísaným spôsobom, čo potvrdili aj podpisom pod text sľubu poslanca obecného zastupiteľstva, bolo im odovzdané osvedčenie o zvolení za poslanca obecného zastupiteľstva.

Príloha číslo 4: Sľub poslancov obecného zastupiteľstva

**K bodu číslo 6:**

Starostka obce Mária Jaleczová pred svojim príhovorom sa najprv poďakovala bývalej starostke Alžbete Gálovej. Následne predniesla svoj príhovor zúčastneným poslancom a občanom, v ktorom naznačila akým smerom chce viesť obec v spolupráci s členmi obecného zastupiteľstva. Členovia príhovor starostky vzali na vedomie.

Príloha číslo 5: Príhovor novozvolenej starostky obce

**K bodu číslo 7:**

Starostka obce predložila obecnému zastupiteľstvu návrh programu rokovania, oproti pôvodnému programu vložila ešte jeden bod rokovania – vyhlásenie voľby hlavného kontrolóra obce. /bod č.11/

Hlasovanie o programe: za 5 /M.Balko, Ing.M.Boszorád, V.Brath, M.Kučírek, M.Maťo/

 proti 0

**K bodu číslo 8:**

Starostka navrhla za svojho zástupcu poslanca Miroslava Maťa, ktorý ju bude počas jej neprítomnosti zastupovať.

**K bodu číslo 9:**

Starostka obce navrhla, aby v nasledujúcom volebnom období pracovali pri obecnom zastupiteľstve ako poradné orgány nasledovné komisie:

Komisia pre verejný poriadok a rozvoj obce: predseda komisie: Martin Kučírek

 členovia komisie: Vendelín Brath

 Miroslav Maťo

Komisia pre financie a sociálne veci: predseda komisie: Ing. Michal Boszorád

 členovia komisie: Renáta Tóthová

Komisia pre šport a mládež: predseda komisie: Marián Balko

 členovia komisie: Vendelín Brath

Komisia pre kultúru a vzdelávanie: predseda komisie:

Starostka informovala, že predseda a členovia komisie pre kultúru a vzdelávanie budú upresnení a schválení na ďalšom zasadnutí zastupiteľstva. Oslovila p.Alžbetu Gálovú, aby sa stala predsedníčkou pre kultúru a vzdelávanie, p.Gálová sa ešte jednoznačne nevyjadrila, či prijme túto funkciu.

Hlasovanie: za 5 /M.Balko, Ing.M.Boszorád, V.Brath, M.Kučírek, M.Maťo/

 proti 0

**K bodu číslo 10:**

Poslanci určili plat starostke obce na základe zákona č. 253/1994 o právnom postavení a platových pomeroch starostov. V súlade s §7 uvedeného zákona určili plat starostke vo výške 1,65 násobku priemernej mesačnej mzdy zamestnanca v národnom hospodárstve vyčíslenej na základe údajov Štatistického úradu Slovenskej republiky za predchádzajúci kalendárny rok.

Hlasovanie: za 5 /M.Balko, Ing.M.Boszorád, V.Brath, M.Kučírek, M.Maťo/

 proti 0

**K bodu číslo 11:**

Starostka navrhla vyhlásiť výberové konanie na post hlavného kontrolóra obce Hosťová , výberové konanie bude vyhlásené 20. decembra 2010, s tým, že prihlášky bude treba podať do 17.januráa 2011, a voľba sa bude konať na zasadnutí obecného zastupiteľstva 31. januára 2011.

**K bodu číslo 12:**

Nasledovala diskusia v ktorom vystúpili:

bývalý poslanec Anton Brath: bývalé obecné zastupiteľstvo niečo dokázalo a necháva za sebou

výsledky, on sám 16 rokov bol poslancom obecného zastupiteľstva.

Ernestína Madarásová: sa pýtala prečo neboli robené verejné zhromaždenia pre občanov , obyvatelia obce neboli informovaní o dianí na obecnom úrade.

bývalá starostka Alžbeta Gálová: neboli dobré skúsenosti s verejnými schôdzami na ktorých sa

hovorilo o nepodstatných veciach. Ďalej nebolo ľahké hovoriť o projektoch, ktoré sa neuskutočnili, napriek tomu, že obec podala riadne žiadosti. Naša obec sa nachádza mimo pólov rastu, preto nemôžeme ju porovnávať s okolitými obcami ako napr. Pohranice, Dolné Obdokovce, ktoré sa nachádzajú v zóne pólov rastu a majú väčšie možnosti na získanie prostriedkov z fondov.

bývalý poslanec Anton Brath: nová starostka obce a nové obecné zastupiteľstvo môže začať slušne svoje volebné obdobie. Bývalé vedenie obce necháva dostatok finančných prostriedkov na bankových účtoch,  obec nemá žiadne úvery, ďalej obec má vybavené stavebné povolenia k projektom. Zároveň uznáva, že bolo chybou bývalého vedenia, že nerobilo verejné zhromaždenia a nedostatočne informovalo občanov.

poslanec Martin Kučírek: treba zachovať úctu k bývalému vedeniu obce, spravili vecí v obci, teraz nastupuje nové vedenie, ktoré má svoje plány a projekty, ktoré chce v obci uskutočniť. Netreba sa navzájom osočovať, žijeme tu v malej komunite , medzi ľuďmi by nemalo vládnuť napätie. Treba rešpektovať voľbu obyvateľov,  navzájom spolupracovať.

bývalý poslanec Blažej Gál: zablahoželal novej starostke k zvoleniu do funkcie, ako aj novozvoleným poslancom obecného zastupiteľstva. Nové zastupiteľstvo bude hodnotené po viacerých rokoch a veci v obci nikdy nie sú v takom stave, aby to vyhovovalo všetkým občanom. Naša obec bola pred 20 rokmi zánikovou obcou. Na účasti vo voľbách vidieť, že občania majú záujem o verejné veci.

František Princz: ľahko je kritizovať druhých, všetci musia v obci spolupracovať. Kto nič nerobí, nerobí ani chyby. Dúfa, že nové zastupiteľstvo bude plniť svoj program a ľudia budú spokojní.

**K bodu číslo 12:**

Starostka obce sa poďakovala prítomným za účasť na zasadnutí a pripomenula, že treba zabudnúť na zlé veci. Verejné zhromaždenie pre občanov sa bude konať do dvoch mesiacov.

**UZNESENIA Z USTANOVUJÚCEHO ZASADNUTIA OBECNÉHO ZADTUPITEĽSTVA V HOSŤOVEJ**

**ZO DŇA 17.12.2010**

**UZNESENIE Č. 1**

**Obecné zastupiteľstvo v Hosťovej**

1. **berie na vedomie**
2. Výsledky volieb do orgánov samosprávy obce
3. Vystúpenie novozvolenej starostky
4. **konštatuje, že**
5. Novozvolená starostka obce Mária Jaleczová zložila zákonom predpísaný sľub starostu obce
6. Zvolení poslanci obecného zastupiteľstva zložili zákonom predpísaný sľub poslanca obecného zastupiteľstva: 1.Marián Balko

2.Ing. Michal Boszorád

3.Vendelín Brath

4.Martin Kučírek

5.Miroslav Maťo

**UZNESENIE Č. 2**

Obecné zastupiteľstvo v Hosťovej

1. **schvaľuje** program rokovania obecného zastupiteľstva

**UZNESENIE Č. 3**

Obecné zastupiteľstvo v Hosťovej

1. **berie na vedomie** vymenovanie za zástupcu starostky obce p. Miroslava Maťa

**UZNESENIE Č. 4**

1. **zriaďuje**

Komisie, a to komisiu pre verejný poriadok a rozvoj obce

 komisiu pre financie a sociálne veci

 komisiu pre šport a mládež

 komisiu pre kultúru a vzdelávanie

1. **volí**
2. predsedu komisie pre verejný poriadok a rozvoj obce: Martin Kučírek
3. členov komisie: Vendelín Brath

Miroslav Maťo

1. **volí**
2. predsedu komisie pre financie a sociálne veci: Ing. Michal Boszorád
3. členov komisie: Renáta Tóthová
4. **volí**
5. predsedu komisie pre šport a mládež: Marián Balko
6. členov komisie: Vendelín Brath

**UZNESENIE Č. 5**

**Obecné zastupiteľstvo v Hosťovej**

**a. určuje**

v súlade so zákonom NR SR č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov v rozsahu určenom obecným zastupiteľstvom najneskôr 90 dní pred voľbami mesačný plat starostu .

|  |  |
| --- | --- |
|  |  |
| **UZNESENIE Č. 6****Obecné zastupiteľstvo v Hosťovej**1. **vyhlasuje** v zmysle zákona SNR č. 369/1990 Zb. o obecnom zriadení v platnom znení deň konania voľby hlavného kontrolóra obce na 30.01.2011.
 |  |
|   |  |
| Overovatelia zápisnice:Martin Kučírek .........................Ing. Michal Boszorád .........................Zapisovateľka zápisnice:Renáta Tóthová .......................  Mária Jaleczová starostka obce |  |